 चार एसएसपीलाई डीआइजीमा बढुवा सिफारिस
नेपाल प्रहरीका चार प्रहरी वरिष्ठ उपरीक्षक (एसएसपी)लाई प्रहरी नायब महानिरीक्षक (डिआइजी)मा बढुवाका लागि सिफारिस गरिएको छ ।
काठमाडौँ — नेपाल प्रहरीका चार प्रहरी वरिष्ठ उपरीक्षक (एसएसपी)लाई प्रहरी नायब महानिरीक्षक (डिआइजी)मा बढुवाका लागि सिफारिस गरिएको छ ।गृह मन्त्रालयको बढुवा समितिको शुक्रबार बसेको बैठकले चार एसएसपीलाई डिआइजीमा बढुवा गर्न सिफारिस गरेको हो । प्रहरी नियमावली २०७१ (संशोधनसहित) को नियम २७ को उपनियम (४) अनुसार बढुवाका लागि सिफारिस गरिएको प्रहरी प्रधान कार्यालयले जनाएको छ ।डीआइजी बढुवा सिफारिसमा पर्नेमा कृष्णहरि शर्मा, दानबहादुर कार्की, डा मनोजकुमार केसी र राजन अधिकारी छन् । २०५३ राष्ट्रिय अनुसन्धानमा सेवा प्रवेश गरी त्यसको केही वर्ष पछाडि प्रहरी सेवामा आएका अधिकृतहरू भने बढुवामा छुटेका छन् । २०५४ मा कार्की, केसी र अधिकारी प्रहरी सेवामा प्रवेश गरेका हुन् भने शर्मा २०५२ सालमा प्रहरी सेवामा प्रवेश गरेका हुन् ।